الحمد لله واشهد ان لا اله الا الله وحده لا شريك له واشهد ان محمدا عبده ورسوله صلى الله عليه وسلم. اما بعد آآ ده الدرس آآ الجزء الثاني. من مدارسة آآ رسالة اول
التدبر الدكتور نايف سعيد الزهراني. كان فيه الدرس الاول المرة اللي فاتت. اتكلمنا فيه في آآ كلام او نص الرسالة الاولانية خلصناها ويعني هو الدرس موجود على النت. اسم اول تدبر اسمه اول تدبر. الجزء الاول. لشرح الرسالة ديت
ولو حد متابع على النت هنحط الروابط في او في الكومنتات او ممكن نحط رابط في الفيديو نفسه. آآ فالناس اللي ما شفش جزء الاول يحاول يشوفه. عموما الجزء التاني نافع يعني حتى ممكن نختصر الكلام بتاع الجزء الاولاني. وحينتفع جدا اللي حضر معنا حتى الجزء التاني بس
الجزء التاني في الحقيقة اهم من الجزء الاولاني لان هو فيه اه مم في الكلام جديد شوية في موضوع او الحتة اللي هي بيحصل فيها اهمال في العادة في موضوع التدبر هي جزئية التفسير. دايما بيتكلم عن التدبر بيركز قوي على موضوع الايه؟ على موضوع القلب وحضور القلب
تهيئة والوسائل والسماع والقراءة والليل والصلاة والكلام ده. وبعد كده ممكن بيجمل شوية موضوع التفسير. يعني بيقول هو انا فهم المعاني وبعد كده بتلاقيها بتعدي ديت ودي منها اخطر الامور. ان كل شيء مترتب على الفهم. فانك انت تفهم صح القرآن هيفرق معك كتير قوي في كل حاجة. هتستعمل وسائل تجيب معك بسرعة بعد كده
انت عندك اساس هو ان انت فاهم اصلا. فهو هنا هيركز في النص التاني من الرسالة على الموضوع دوت. هو فهم المعنى. فهم المعنى. ازاي افهم المعنى؟ ايه اللي تساعدني على فهم المعنى الكتب. ايه ايه هي طريقة التدبر بعد ما فهمت المعنى؟ ايه هي طريقة التدبر؟ ده
لما يبقى في النص التاني من الرسالة اللي هي هتبدأ بموضوع التفسير زي ما هتشوف دلوقتي. بس احنا المرة اللي فاتت اتكلمنا عن ايه؟ اتكلمنا في مقدمة الرسالة. اتكلمنا بمعنى التدبر. خدنا معنى
ده التدبر. اه وشرحناه بالتفصيل وقلنا ان ايه من اجمع المعاني للتدبر هو النزر الى طبعا فهم اللفظ. فهم اللفظ ده التفسير. ثم النظر فيما وراء المعاني والالفاظ واخذ العبر وفهم المقاصد
الزي يؤدي الى العلم النافع والعمل الصالح. لانك انت قلنا ايه؟ قلنا التفسير. وبعد كده التدبر مترتب على التفسير احنا اتكلمنا المرة اللي فاتت عن العلاقة بين التفسير والتدبر والعلاقة بين الاستنباط والتدبر. قلنا ان التفسير هو وسيلة للتدبر. ما ينفعش ان انا اتدبر
انا مش فاهم ايه؟ معناها اكيد. فالتفسير بيساعد على التدبر واحنا قلنا قبل كده ان احنا في الرسالة اللي معنا ديت اول تدبر معنا رسالتين تانيين. بناخد منهم احيانا ايه؟ حتت كده. وهي رسالة رسالة
الكبيرة خلاصة في التدبر خلاصة في تدبر القرآن للايه الدكتور خالد. السبت. والرسالة التانية رسالة محدودة شوية اسمها اه اسمها ايه؟ اه آآ فن التدبر للدكتور عصام العويد. هو في كتاب في دكتور نايف هنا هوت كان بيقول ان العلاقة بين التفسير
تدبر علاقة سببية ونتيجة. يعني التدبر نتيجة للتفسير. التدبر نتيجة للايه؟ للتفسير. الدكتور خالد السبت في بتاعته بيقول لا هي علاقة تلازم. ايه الفرق بين كلام الدكتور نايف وكلام الدكتور خالد؟ دكتور نايف بيقول ان التفسير هو اللي بيساعدني على التدبر. الاول افهم التفسير
اللي هو المعاني وبعد كده بتدبر بنظر في المعاني. دكتور خالد الساتي يقول لي هو التفسير بيوصل للتدبر. تمام. بعد كده تدبر بيؤدي الى مزيد من التفسير. وبعد كده التفسير يوصلك تاني ليه؟ لتدبر. لان التفسير محتاج بردو لتأمل ونزر. وهو التدبر عبارة عن حالة تأمل وايه
هم متلازمين. ده يوصل لده وبعد كده ده يزود ده وبعد كده ده ايه؟ ده يزود دوت تفضل انت ايه؟ في تلازم ما بينهم كده. كل واحد بيوصل للتاني. كل
يساعد على تدبر وكل تدبر يساعد على المزيد من الفهم والتفسير. وكلها تفهم اكتر توصل لتدبر ايه؟ اعمق. خلاصة يعني بس هو اكيد لازم هيكون في تفسير الاول فالتفسير بيوصل للتدبر وبعد كده التدبر يؤدي الى المزيد من فهم القرآن والمزيد من فهم كلام السلف وبالتالي يساعد على الايه؟ على التفسير. فقلنا
ايه العلاقة بين التفسير والتدبر؟ وقلنا العلاقة بين التفسير والاستنباط ممكن اللي عايز يراجع عشان الكلام ما يطولش. قلنا المرة اللي فاتت العلاقة بين التفسير والاستنباط وبعد كده وصلنا لايه؟ وصلنا كيف يحصل بقى التدبر؟ هو اتكلم هنا في اه اه اولا احنا خدنا اولا وثانيا وثالثا
اللي هو كان بيتكلم على كيف يحصل التدبر. نتكلم بقى في المرة اللي فاتت زي ما قلنا التدبر. لازم يحصل حاجة قبل التدبر. وهي التهيئة والتخليل نتكلم في اولا التهيئة والتخليل. التهيئة والتخلية كان بيتكلم فيها على على القلب عموما. لان القلب طبيعي هو المخاطب بالتدبر. افلا يتدبروا
ترون القرآن ام على ايه؟ قلوب اغفل لهم قلوب لا يفقهون بها. فالمخاطب اصالة بموضوع التدبر هو الايه؟ القلب. فالتهيئة بتكون تهيئة للقلب. واتكلم بقى بالتفصيل على تهيئة القلب واثر السلبي للكبر والجحود والاعراض والغفلة. ازاي كل ده ممكن يأثر على انك انت تقرأ ولا
ولا تفهم ولا تتدبر وضرب على كده امسلة بالمنافقين والكفار. وده ايه خدناه المرة اللي فاتت. بعد كده قال لنا من الحاجات اللي بيتهيأ بها نفسك تعظيم القرآن الافتقار الى الله سبحانه وتعالى في التدبر ما تعتمدش على حولك واخوتك وحب القرآن واثر دوت على على قضية التدبر. نتكلم سانيا يبقى ده التهيئة والتخلية
ده قبل التدبر. وقبل التدبر اصلا تصحيح المقاصد. انت بتقرا ليه؟ هو اصلا لازم تكون نيتك التدبر. وان لم مش هيحصل الايه؟ مش هيحصل فلازم تكون ناوي كده لكن اللي ناوي يحفز هيحفز اللي ناوي يراجع هيراجع اللي ناوي يعني آآ ياخد اجر هياخد اجر ولكل امرء ما ايه؟ ما نوى
واصلا مقصد مش موجود مش هيحصل حاجة لانك انت اصلا مش ناوي التدبر. واحد ناوي يجيب ورده فمش مش في باله التدبر حتى لو القلب سليم وكل حاجة جميلة والدنيا حلوة بس هو اصلا مش قاصد ليه ؟ مش قاصد الدبر. انما قصد يجيب ورد وخلاص يراجع. آآ واحد قاصد ان هو مسلا يخلص الف اية وخلاص
هو عايز يجيب الف اية وخلاص. عدد. فهو دي دي نيته. خلاص هتطلع باللي انت نويته. فلازم تصحيح الايه؟ المقصد. احنا طبعا بنختصر لان احنا قلنا الكلام ده بالايه بالتفصيل. وبعد كده اتكلم في ثالثا تصحيح الوسائل بقى. وقلنا وسائل تلقي القرآن اما السماع او القراءة. واتكلم بالتفصيل على السماع وانواع السماع
وازاي الانسان يحسن الوسيلة دي بتاعة السماع واتكلم بعد كده عن القراءة ومراتب القراءة اتكلم عن الهز والترتيل والكلام دوت ووصلنا في الاخر الى الى ايه؟ الى ضرورة القراءة بتأني وتمهل وقرآنا فرقناه لتقرأه على الناس على ايه؟ على مكث ونزلناه
وقال لك الذي يتحقق به التدبر في النهاية الترتيل والتلاوة التي يقصد بها يعني ايه؟ التفهم. وبعد كده جاب الادلة على كده من كلام السلف اقوال السلف واقوال السلف واثنين عوض. تمام؟ تمام. طيب طبعا بعد كده قال لنا رابعا التفسير. رابعا
التفسير. كل ده يعني كل الكلام اللي احنا بنقوله دوت عشان نوصل لايه؟ عشان نوصل للتدبر. لان التدبر هو المقصد من اعزم من قراءتك للقرآن. لان القرآن له مقاصد كتير حفظ مقصد مراجعة مقصد ثواب. مقصد رقية
مقصد شفاء. مقصد كل دي مقاصد. طلب العلم مقصد رفع الجهل. مقصد وافضل مقصد للمقاصة دي كلها هو الايه؟ هو التدبر والتفكر في هزه المعاني العظيمة. تفسير مقصد بس مش التفسير مش هو نفسه ليه؟ مش هو نفسه
تفسير معرفة المعاني. بس لك التدمر حاجة زائدة على الايه؟ على التفسير. فاعلى مقاصد تعاملك مع القرآن هو التدبير لان ده المقصد اللي ربنا كرر فيه كرره عدة مرات في القرآن. كتاب انزلناه اليك مبارك ليدبروا
اياتي وليتذكر التزكر هو اثر التدبر بقى. وانا اتدبر بعد كده يحصل ايه؟ تزكر اللي هو بقى الحاجة العملية اللي هعملها. حصل لي حاجة في قلبي. حصل لي حاجة في سلوكي. حصل لي حاجة في كلامي. في عبادة هعملها. في معصية بطلها. هي ده الاثر
يتدبروا اياته وبعد كده يتزكر اولو الالباب. تمام؟ افلا يتدبرون القرآن ام على قلوب ايه؟ اقفالها. فربنا حث على التدبر وزنب اللي ما بيتدبرش ليه؟ اللي افلا يتدبرون القرآن ولو كان من عند غير الله لوجدوا فيه اختلافا كثيرا. يبقى دوت
ده نفهم ان احنا كل اللي بنعمله ده خدمة للتدبر لانه اعزم مقاصد قراءة القرآن على الاطلاق. وهو المقصد وهو طريقة لمعرفة الله سبحانه وتعالى فمن لم يتدبر القرآن لم يعرف ربه حق المعرفة. عشان كده بيقول لنا في رسالة الخلاصة اللي قلنا بتاعة الشيخ عثمان السبت
خالد السبت كان بيقول قال الاجورين النقل عن الامام الايه؟ الاجوريين نقل لطيف كده. بيقول ومن تدبر كلام الله تعالى. عرف ربه عرف عزيم سلطانه وقدرته وعرف عظيم تفضله على المؤمنين. وعرف ما عليه من فرض عبادته. فالزم نفسه
انه الواجب حذر مما حذر وعرف ما وفحذر مما حذره مولاه ورغب فيما رغبه فيه. ومن ان كانت هزه صفته. اللي ده دماغه في التلاوة من كانت هزه صفته عند تلاوة القرآن وعند استماعه من غير كان القرآن له شفاء
فاستغنى بلا مال وعز بلا عشيرة. وانس بما يستوحش منه غيره. زي الوحدة. وكان همه عند التلاوة للسورة ازا ازا افتتحها متى اتعز بما اتلو؟ يعني نقول الجملة دي تاني يقول من كان هذه الصفة عند التلاوة كان القرآن له شفاء
تستغنى بلا مال. وعز بلا عشيرة. وانس بما يستوحش منه غيره. وكان همه عند ازا افتتحها متى اتعظ بما اتلو؟ ولم يكن مراده؟ متى اختم السورة؟ وانما مراده متى اعقل عن الله
خطاب متى ازدجر؟ متى اعتبر؟ لان تلاوته للقرآن عبادة والعبادة لا تكون بغفلة. كلام رائع جدا للامام الازهري رحمه الله تعالى. وهذا وتدبر القرآن هو السبيل الى رقة القلب. القلب لا يرق الا الا ازا تدبر
هيرق ازاي ازا ازا لم يميز بين ايات الجنة والنار والخوف والرجاء ويطلع من قص القرآن العبر يبتدي يتفاعل مع المعاني هل يرق كتاب آآ الله نزل احسن الحديث كتابا متشابها. مثاني تقشعر منه جلود الذين يخشون ربهم. ثم تاليهم
جلودهم وقلوبهم الى ايه؟ الى زكر الله. طب هي تقشعر ليه؟ وتلين ليه؟ الا الواحد اصلا بيعمل ايه؟ يتدبر. هي تقشعر عند ايات العزاب وتلين عند هات الرجاء والرحمة. فلو انا اصلا مش فارقة معي انا بقرا ايه؟ لا ميز عذاب من رحمة كله زي بعضه انا بحضر وخلاص وبهز
خلاص وعايز اجيب اخر الصورة لا تقشعر ولا تليه. فبالتالي تقشعر جلود تلين جلود ده نتيجة من نتايج الايه؟ التدبر اذا لين القلب واثر القرآن على الجوارح لا يحصل الا لمن فهموا ايه؟ وتدبر. فده اقوى وسيلة لرقة القلب. فويل
كل القاسية قلوبهم من زكر الله اولئك في ضلال مبين. ازا زكر الله هو الذي يرقق القلب. الا بذكر الله ايه تطمئن القلوب. تمام؟ طيب خلينا نكمل بيقول بعد كده يبقى احنا اختصرنا المراحل اللي فاتت
على وجود المحل القابل. يعني اصلا تهيئة الايه؟ تهيئة القلب. وبعد كده القراءة والاستماع والكلام دوت. نيجي بقى في النقطة الايه؟ الخطيرة وهي التفسير او اللي بيقولها لنا في في في مذكرة الخلاصة بتاعة خالد السبت بيقول قدر من الفهم. خد بالك دقة
كلام قدر من الفهم للكلام المقروء او المسموع. ما انت يا اما بتقرا يا اما بتسمع. فلازم عشان تتدمر يبقى فيه قلب من الفهم. وده كلام دقيق. لان احنا لو اشترطنا كل الفهم يبقى احنا حصرنا التدبر في اكابر العلماء
لان مش كل واحد بيفهم زي التاني وده هنقوله بالتفصيل. يبقى احنا ما بنشترطش الفهم الكامل لما يقرأ او يسمع. انما عشان تتدبر لازم قدر من الفهم. طبعا التدبر بتاعك هيكون على قدر فهمك. بس على الاقل في حد ادنى حتى العامي نفسه بيفهمه. ممكن يعيش مع الاية
ممكن يبكي ممكن يخشع ممكن يرق ممكن يقشعر جلده عادي. ممكن ما يكونش فاهم كل الحاجات اللي فيها. بس فاهم مستوى معين على الاقل من الفهم. مقصد الاية هي بتتكلم في ايه؟ ايه الموضوع عموما؟ فدوت يوصله لدرجة من التدبر تليق بمسله. وهنتكلم في الموضوع ده بايه؟ بالراحة. بيقول هنا بقى في الرسالة لما قال الرابعة
ده التفسير تفسير اولا هو اللي فات ده سماه التخلية بعد كده بيسميها ايه؟ تحلية بقى يلا بنا ايه؟ نركب ما اناش ممكن اركب حاجة حلوة على ارض ايه؟ على ارض متسخة. لازم نضف لي الارض الاول. عشان لما احط الاساس يسبت. لكن الارض مش تمام. هتحط عليها تفسير مش هيركب برة
فلازم القلب والكلام ده والوسائل اللي قال عليها مقاصد. بعد كده تعالى بقى في التحلية حط لي بقى التفسير على النضافة بقى. فبيقول التفسير تحديد المعنى احنا قلنا فسرنا هو التفسير هو هو معرفة المعنى. يعني لسه ما تدبرناش ولا حاجة. تحديد المعنى واول واجب على المتدبر. فهو الاساس
لما يبنى عليه من المعاني والفوائد والهدايات. بعد كده قال لنا نقل بقى راقي جدا عن ابن جرير الطبري رحمه الله. صاحب كتاب جامع البيان او كتاب مشهور بتفسير الطبري هو من اعظم التفاسير على الاطلاق. شف بقى الامام الطبري رحمه الله بيقول لك ايه؟ طبعا ده من اقدم التفاسير واستلام
توفي سنة تلتمية وعشرة هجرية. يعني ده من من الايه؟ من كان شاهد القرن السالس الهجري. فحاجة يعني من الاكابر يعني بيقول في حث الله تعالى عباده على الاعتبار بما في اي القرآن من المواعظ والتبيان بقوله جل ذكره لنبيه
صلى الله عليه وسلم كتاب انزلناه اليك مبارك ليتدبروا اياته. تمام؟ وليتذكر اولوا الالباب. وقوله تعالى ولقد ضربنا للناس في هذا القرآن من كل مثل لعلهم يتذكرون قرآنا عربيا غير ذي عوج لعلهم يتقون. وما اشبه ذلك من اي القرآن
التي امر الله عباده وحثهم فيها على الاعتبار بامثال اي القرآن والاتعاظ بمواعظه. ما يدل ما يدل على ان عليهم معرفة تأويل ما لم يحجب عنهم تأويله من ايات. لانه محال
ان يقال لمن لا يفهم ما يقال له ولا يعقل تأويله اعتبر بما لا فهم لك به. ولا من القيل والبيان. الا على معنى الامر بان يفهم ويفقهه. اكيد انا بقول لك تدبر يبقى بقول لك ايه افهمه الاول. والا يبقى انا بهزر بقى يعني
يعني انا كده بقول لك تدبر حاجة وانت اصلا مش فاهمها يبقى ده مش كلام. لازم يكون لازم الكلام لما اقول لك تدبر انك انت ايه لازم تفهم. ثم يتدبر
هو يعتبر به. فاما قبل ذلك فمستحيل. امره بتدبره وهو بمعناه جاهل. كما محال ان يقال لبعض اصناف الامم الذين لا يعقلون كلام العرب. ولا يفهمونه لو انشدت لهم قصيدة شعر من اشعار بعض العرب زات امثال ومواعظ وحكم. تقول لهم اعتبروا بما فيها
من الامسال وادكر بما فيها من المواعظ الا بمعنى الامر لهم بفهم كلام العرب. يعني انا لازم كلامي يقول لهم افهموا كلام العرب وبعد كده بابيات الشعر ديت. ثم الاعتبار بنا بمن نبه عليه ما فيها من الحكم. فاما وهي جاهلة بمعاني ما فيها من الكلام والمنطق
فمحال امرها بما دلت عليه معاني ما حوته من الامثال والعبر. بل سواء امرها بذلك وامر بعض البهائم به الا بعد العلم بمعاني المنطق والبيان الذي فيه. بيقول بعد كده فافاد النص
ان امر الله تعالى عباده بتدبر القرآن والاعتبار بما فيه هو امر لهم بطريق اللزوم لفهم معانيه ومعرفة لانه لا سبيل الى التدبر والاعتبار الا بفهم المعاني والمنطق والبيان. خلاص يبقى كده طلعنا باستنتاج
اولا لا تدبر بلا تفسير. خلاص؟ لا تدبر بلا تفسير. وقلنا التفسير فهم المعنى معنى الاية. بيقول بعد كده قوة العلم بالتفسير بمعنى الاية تورث قوة يقينا بما يستفاد منها بالتدبر. لذلك كان اهل التفسير
احسن الناس تدبرا. عايز يقول ايه؟ عايز يقول ان ان كل ما كنت احسن في التفسير كل ما اتفتح لك باب ايه؟ باب تدبر اعلى احنا قلنا الاول اول قاعدة لا تدبر بلا تفسير. نمرة اتنين كل ما كنت احسن في التفسير كنت احسن في التدبر. هي تمشي معي تدرج
لا تدبر بلا تفسير. دي واحد خلاص. نمرة اتنين الاحسن في التفسير هو الاعلى في الايه؟ في التدبر. يبقى كل ما كنت اعمق في فهم المعنى يبقى انت اعمق في الايه؟ اعمق في التدبر. بيقول بعد كده بقى القاعدة التالتة اي تدبر
يعود على التفسير بالضرر فهو مردود باطل. يعني انا دلوقتي مفروض التدبر يترتب على التفسير. فلو جه واحد تسرع التدبر في الاية استنبط استنباط. رجعنا احنا لمعنى الاية. لقيناه مش راكب على اللي هو بيقوله. نطرد مين
نطرد النتيجة. نطرد التدبر. نقول له اخطأت في التدبر. وده بيحصل كتير. ودي بقى دي اهمية التفسير في ضبط التدبر من باب التدبر ممكن يبقى ايه؟ يبقى مرتع لاي جاهل. يقول في كلام الله اي حاجة ويطلع استنباطات ويهجس وبتاع. وده بيحصل كتير يعني
بيحصل كتير مجانا. وبيحصل في مسلا باب زي الاعجاز العلمي. ممكن تلاقي فيه حاجات كتير غريبة. الاية لا تحتملها اصلا. وهو فاهم فاهم مسلا بعيد قوي يعني بعيد جدا لو ما حدش في السلف قال كده خالص. وممكن يحمل اية على حاجة. وبعد كده يسبب في حرج بعد كده ان يكون كلامه ده حد يطلعه غلط بعد كده. فده يرجع
هيقول لك ايه بقى؟ القرآن فيه مشكلة. لا اصلا احنا رافضين التدبر ده من الاول. لان هو حمل كتاب الله ما لا يحتمله. طبعا في حاجات صح وحاجات غلط. لكن الباب ده بالزات باب فيه
في في طهور شوية من بعض الناس ادى الى حاجات غلط. وبالتالي الحاجات الغلط دي لما تكتشف ان هي غلط بعد كده بيعود الامر ده على على مصداقية القرآن. احنا لازم نكون حاسمين في الموضوع دوت. التدبر
اللي هو لا اللي هو اللي هو يعني متعارض مع التفسير يرد. عشان ما نلزمش كتاب اللام شيء. وبعد كده يطلع غلط ويطلع مخالف للغة. فاي حاجة مخالفة للغة مخالفة لتفسيرات السلف مخالفة لما اجمع عليه السلف في فهم الاية. نقول التدبر ده مردود
التدبر ده ايه؟ مردود. لان ده يؤدي الى اشكاليات. يعني مسلا نضرب مسال واعبد ربك حتى يأتيك اليقين. فيقول شخص ازا وصل الانسان الى اليقين في عبادة الله تعالى فهو لا
الى ان يصلي ولا ان يصوم. والصلاة والصوم هذه عبادات الناس. العوام حتى يصلوا الى مرحلة الايه اليقين. التدبر ده شكله حلو. صح؟ وشكله راكب مع الاية. هو ربنا قال واعبد ربك حتى يأتيك الايه؟ اليقين
اليقين هنا يحتمل لازم ايه اللي يضبط الاية؟ ايه اللي يخلي التفسير ده باطل ايه اللي يخلي التدبر ده قصدي باطل؟ التفسير. ان احنا لو رجعنا لتفسير السلف هنلاقي ان السلف اجمعوا
اجمعوا على ان اليقين هنا بمعنى الموت. ولم يفسروا احد بمعنى العبادة القلبية. اللي هي اليقين قلبي واضح؟ واضح ازاي التفسير بيضبط لك التدبر؟ وان انت من غير التفسير ممكن تضل في التدبر اللي ازاي ترد على واحد مسلا من الصوفية
هي من غلاة الصوفية بيقول لك كده. بيقول لك ربنا بيقول كده. واعبد ربك حتى يأتيك الايه؟ اليقين. وانا وصلت اليقين فانا ساتوقف عن العبادة بتاعة لا تلزمني. انا بقيت من الاولياء خلاص. فانا مش ما تلزمنيش بقى الصلاة والصوم ده بتاع الايه؟ بتاع العوام. لكن احنا عدينا. احنا وصلنا اليقين. لو هتقعد ترد
عليه لبكرة هتقعد هو يرد وانت ترد ما فيش حد فيكم بيقول كلام علمي. لكن اللي يخلي كلامه ده يتهدم كله ان احنا نقول هزا تدبر مردود باطن. لان انه مخالف للتفسير. لان هو يتعارض مع التفسير. التفسير بيقول ان اليقين هنا باجماع السلف معناه الايه؟ الموت. فمنين جبت ان اليقين هنا معناه عمل
القلب يبقى انا اروح رادد عليه كل الايه؟ كل التدبر. عشان كده هنا بيقول كده اي تدبر اورث اضرارا بالتفسير فهو مردود باطل مهمة جدا دي دي من اخطر الحاجات اللي تنجي القرآن من عبس العابثين. ان انا اقول لك تدبرك باطل. لان مخالف لاجماع السلف. مخالف لاقوال السلف
ما فيش حد يقول كده اللي انت بتقول ده عليه دوت. وبالتالي ما يحصلش الزامات للقرآن بما ليس بلازم. واضح؟ فبيقول لان التفسير هو الاصل. والمعاني تدبر منه شواهد على صحة زلك الاصل وثبوته. فلا يصح ان يأتي الشاهد اللي هو النتيجة بما يناقض الاصل. انا اصلا مرتب ده
على ده فازاي يجي النتيجة معارضة للاصل يبقى لو جت النتيجة معارضة للاصل رح طاير الايه؟ طاير النتيجة وثبت الايه؟ اسبت الاصل اللي عندي. كما ان حماية معنى الاية المراد منها تفسيرها
اولى من حماية فهم التدبر احمل تفسير احسن ما احمي الايه؟ اقعد ادافع عن التدبر. فيه قعد يقعد يجادل على التدبر. جهد التدبر والتفسير احمي التفسير اولى. التفسير هو اللي يتبنى عليه كل حاجة
تحمي الاساس ولا تحمي البنيان؟ لا احمي الاساس. مش مهم اللي انت قلته دوت سهلة كده عشان كده هو بيقول طبعا من الخطر جدا ان نسوى لما وقعت في اهمال التفسير قبل التدبر حصل شطحات زي ما قلت لكم كده شطحات في الاعجاز العلمي
من شطحات صوفية. شطحات شيعية. يعني الشيعة بقى كل الرد عليهم بالتفسير كلام غريب واخد بالك يا مسلا آآ لما يفسروا مسلا ايه آآ قوله تعالى يا ايها النبي بلغ ما انزل اليك من ربك
يقوم بلغ ما انزل اليك في علي. اي حاجة. يلا بنا. طب ايه اللي يخليك ترد عليه؟ قل له فين فين يعني؟ هات لي اي تفسير من السلف بيقول بلغ ما هو انت
اليك يعني في وصيتك في الوصية لعلي بن ابي طالب وبيقولوا كلام بقى ابشع من كده بكتير يعني. قوله تعالى مثلا اه ان الله يأمركم ان تذبحوا بقرة افسرهم بقى خرج عائشة رضي الله عنها وارضاها. طب ايه ده؟ تجيبه منين ده؟ يا ترد عليه بايه؟ تقول له هذا تأويل هذا تدبر باطل لانه
مخالف لايه؟ مخالف لاجماع السلف. وعلى كده بقى يؤمنون بالجبت والطاغوت. قال لك ابو بكر وعمر. اي حاجة. قل اي حاجة. ما هو انت لو انت ما دعوتليش. الكلام تفسير يلا بنا نقول اي حاجة. يبقى الشيعة صح والصوفية صح وكله صح
لكن اللي يخليني اوقف كل دول عند حدهم ان انا افهم تفسير. اعرف اجماعات السلف. اعرف حتى خلافهم كان في حدود ايه؟ عشان ما اطلعش بره اجماع ولا اطلع بره
نوع الخلافات اللي هم اختلفوا فيها ما شذش خالص. وده يرد على الشيعة ويرد على الصوفية ويرد على كل. عشان كده بقول ان موضوع التفسير خطير. خطير في قضية عشان كده كل اللي جاي معنا بقى في الدرس ده او السلسلة اللي بعديه هو في الموضوع دوت. السلسلة اللي جاية احنا قلنا ندرس كتاب هيتكلم في الموضوع ده بقى بالزات. اللي هو
ازاي تضبط التفسير؟ هو كتاب ايه القواعد الثمان؟ لطالب فهم القرآن بازن الله تعالى ربنا ييسر ونبدأ فيه. بس انا بقول لك ازاي قضية التفسير دي اخطر قضية في قضية التدبر. تمام. بعد كده بقى بيقول لنا ايه بقى؟ طيب خلينا الاول
نقول حاجة لطيفة من كتاب الخلاصة الشيخ عثمان السبت خالد السبت بيقول كلمة مهمة. عشان برضو ما حدش يفهم التفسير ده. بيقول ونحن لا نطالب العامي. ان يفهم ما فهم
فابن عباس مش بتطالب الشخص العادي ان يكون فاهم تفسير زي مين؟ زي ابن عباس. انما المقصود هنا حصول حد ادنى من الفهم لما يقرأ ويسمع بحيس لا يكون بمنزلة من خوطب بلغة غير لغة لا يعرفها. فان من خاطب بما لا يفهم اصلا لا يمكن ان يتدبر مهما كان
قلبه حيا ومهما كان حضوره عند السماع والتلاوة عشان كده بنقول احنا ننزر باعتدال الى المسألة ديت فلا نحمل نطلب من العمي ان يبقى زي ابن عباس. تمام؟ فده كلام ايه؟ كلام آآ جيد جدا
بعد كده بيقول لنا كلام جميل قال شيخ الاسلام ابن تيمية وتدبر الكلام بدون فهم معانيه لا يمكن وعقل الكلام متضمن لفهم. ومن المعلوم ان كل كلام المقصود منه فهمه عنيد دون مجرد الفازه. فالقرآن اولى اولى بزلك
طيب بعد كده بيقول لنا اه ابن القيم بيقول كلام عظيم جدا. قال ابن القيم والمقصود ان الناس يتفاوتون في مراتب الفهم في النصوص. يعني عايز نقول ان احنا لما نقول للناس فصل تفسير الناس مش هتبقى زي بعض. طالما مش زي بعض في التفسير مش هيبقى زي بعض في الايه؟ فانت
بيقول فان منهم من يفهم من الاية حكما واحدا العامي مسلا سمع اية فاهم ربنا بيايه؟ بيأمرني بكزا بس. يجي واحد تاني يقول لا دي كزا وكزا يا عيني بيطلع عشر احكام من نفس الاية. فبيقول من الناس من يفهم حكم من الناس من يفهم حكمين. والناس من يخرج بعشرة احكام ومنهم من يخرج باكسر من زلك
ومنهم من يقتصر على مجرد اللفظ يفهم اللفظ بس لوحده دون ربطه بالسياق ده مرحلة تانية مستوى تاني لسه هنتكلم فيه ان انت في حاجة اسمها التفسير تفسير اللفظ نفسه. انت فاهم كل لفظ لوحده وفاهم الجملة بتقول ايه. بس المعنى يزيد
لو انت فهمت السياق يعني ايه السياق؟ يعني ايه الكلام اللي قبلها وايه الكلام اللي بعديها؟ يعني ايه احنا كنا بنتكلم في ايه اصلا؟ يعني الجملة دي جاية وسط فلما تحط الجملة وتفهم هي كانت وسط ايه؟ بيديك معنى ايه؟ اعلى وبالتالي تدبر اعلى. ففي العامي ممكن هيفهم الجملة دي لوحدها
هو فعلا ربنا بيقول كذا. فواحد بص لقى دي قبلها كزا وبعدها لا دي دي تفهمني كزا ودي معناها كزا ودي مترتبة على ديت وربنا جاب لي هنا عشان تعلي معه قوي
في الفهم والمقاصد والعبر والكلام دوت. تمام؟ بيقول وفي ناس بتفهم اللفظ الصريح دون الاشارات. او ممكن يكون في حاجات ايات فيها اشارات زي عباس مسلا لما فسر ازا جاء نصر الله والايه؟ والفتح قال ايه؟ قال هي نعي رسول الله. دي التجانها منين دي؟ لا تيجي من لفز
ولا تيجي من السياق ولا تيجي من اي حاجة. انما عرفها من ايه؟ من وقت النزول وربط المعنى بوقت النزول ففهم اشارة فسبحان الله افواجا. فسبح يعني ايه خلصت مهمتك؟ سبح بحمد ربك ايه؟ واستغفروا واستعدوا يلا عشان ايه؟ عشان
خلاص ودي مين اواخر ما نزل. ففهم من معه وقت النزول. ما هي دي ما تجيش غير واحد قال في وقت النزول. اللي هي لوحدها عمرك ما تفهم منها النعم. لكن ابن عباس عارف ايه
عارف وقت النزول وعارف الكلام بيتكلم في ايه وكان عايش التنزيل. فقال لك لأ دي نزلت بتقول له انت خلاص. طب دي تتفاهم منين دي؟ دي اشارة يبقى انا عندي ممكن افهم اللفظ لوحده. ممكن افهم اللفظ مع السياق. ممكن افهم اللفظ مع السياق وافهم اشارات كمان. داخل الايه؟ داخل
دي حاجات دي درجات. الدرجات دي كل ما كنت اعمق في التفسير كل ما ربنا يفتح عليك. طبعا مع دي حاجات تانية صفاء القلب واستعداد القلب الداخلية والكلام اللي احنا قلناه ده كله. كل العوامل دي مجتمعة كل حاجة من دي بتزود لك الايه؟ بتزود لك عملية الايه؟ الفهم. تمام
فالتدبر ازا لا يختص بالايه؟ لا يختص بالعلماء لا يختص بالعلماء. وانما هو مفتوح لكل احد. لان ربنا امر كل الناس دي افلم كل الناس ما يتدبروا القول بس كل واحد على ايه؟ على قده. فما ينفعش نقفل باب التدبر. عشان كده بنقول في فرق بين التفسير
التفسير ان انا اقول معنى الاية كزا. دي بتاعة العلماء. لكن بعد انا ما عرفت المعنى ان انا اتدبر نفسي ايه ايه العبرة؟ ايه مقصد طلعت بايه؟ استفدت ايه؟ ممكن انا انا عامي اطلع بحاجة. عشان كده في ناس بتخلط بين التفسير والتدبر. لما لقوا ان مسلا يقول لك ايه
آآ ان ان لا يجوز الانسان يقول في التفسير بغير علم خافوا من التدبر. فلما تفهم الفرق من التفسير والتدبر تعرف انت لك ايه وما لكش ايه انت لك ان انت تتدبر لكن ما لكش انك انت كجاهل عامي تفسر. تقول ربنا يقصد كزا وربنا والاية دي معناها كزا. لا دي مش بتاعتك
دي بيرجع فيها للعلماء. لكن انت كعمي تاخد من العلماء الايه؟ التفسير وبعد كده انت لك مساحة من التدبر على قد التفسير اللي وصل لك ممكن توصل بها لدرجات معينة حسب ما ربنا يفتح عليك ممكن ربنا يكرمك بحاجة زيادة عن قدرك. مش مشكلة. بس ايه؟ بس لازم يفهم حتى الانسان
البسيط اللي فاهم المعنى الاجمالي الاية ان هو من حقه انه يبدأ عملية الايه؟ التدبر الان. ما تخافش خش في التدبر عادي. بس اشتغل على قدك ما تعش دور العالم ولا تقول ولا تخاف وتقول لا لا لا احنا نقرا كده ومن غير ما ايه نتدبر ولا افهم ولا حاجة يا عم ده القرآن ابعدنا عنه بلاش
نخش في حاجة ده كلام ربنا وكلام ربنا كبير علينا لأ كلام ربنا ما ما تفسروش. وانت جاهل. لكن انت عرفت التفسير ايه اللي يمنعك ان قلبك يخشع هو التدبر دوت ان احنا نكتب بوست فيه استنباط عميق والكلام اللي احنا قلناه ده. لأ التدمر عملية تفاعل قلبي مع الاية. انت لما تسمع مسلا ايات عن النار فتبكي. ما هو ده التدبر
اسمع ياد عن الجنة فتشتاق مدى تدبر. لما تسمع آآ ربنا بيقول يا ايها الذين امنوا لا يسخر قوم من قوم. فهمت يعني ايه يسخر؟ فقلت خلاص انا مش هسخر. ما هو ده تدبر. هو ده احسن تدبر
لما تسمع آآ زاروا ما بقي من الربا فتتجنب الربا ما هو ده تدبر ما هو ده اللي عايزينه حسن خلق حسن تفعل تترك منكر ده تدبر. كون بقى الناس وصلوا للاعمق من كده عندهم علم. كل ما يبقى عندك علم اكتر كل ما يبقى من حقك تخش اكتر بقى تفسر الاية في
وبعد كده تتكلم عن الاشارات وتتكلم على استنباطات ماشي على راحتك طول ما انت جامد في التفسير انطلق زي ما انت عايز. لكن العامي يفهم ان طالما فهم التفسير يبقى هو من حقه ان هو يبدأ عملية
الايه؟ التدبر ما حدش يقدر يمنعه من ايه؟ الموضوع ده هو ما يخافش. يخش لكن لو حس ان هو دخل في حتة مش بتاعته يقف. يقلق او يسأل. يسأل عالم يقول والله انا فهمت
كزا صح اللي انا اللي انا فهمته ده صح؟ فقال له يقول له صح التدبر سليم. هيقول له لا انت كده ايه الفت لا خليك بقى عند حدودك وايه كفاية كده ما تعديش الايه؟ مرحلة
بتاعتك. لكن اللي عايزين نوصله ان التدبر متاح للايه؟ متاح للجميع كل على قدر علمه بالتفسير. تمام. بعد كده قبل ما نبدأ مرحلة التصوير اه كان في رسالة عصام العويد اللي هي فن التدبر عمل فايدتين كده حلوين قوي. هل لو انسان عايز يبدأ تدبر القرآن يبدأ بايه
كان ايه اللي يبدأ به؟ فكان الشيخ يقول يبدأ بما بما بدأ به الصحابة ده احسن حاجة نبدأ بها لان الصحابة لما القرآن نزل عليهم نزل بترتيب معين. مش كده؟ اكيد الترتيب ده كان بيوصل لهم معاني
متتابعة بتتبنى على بعض دي نزلت الصورة دي الاول وليه نزلت دي بعديها؟ هو ليه رأيي ان احسن طريقة للتدبر انك تدبر القرآن بترتيب النزول زي ما نزل بس الصورة دي نزلت الاول ابدأ عش معها. وافهم تفسيرها طلع المعاني اللي فيها. وبعد كده خش على اللي بعدها وبعد كده خش على اللي بعديها. زي ما الصحابة اتربوا بالزبط
عشان يوصلك نفس المعادي بنفس الايه بنفس الترتيب لان اكيد الصحابة اتبنى عندهم المعاني دي واحدة واحدة. فلما ركبت بقى المعاني الكبيرة زي الامر والنهي وما تزنوش وما تشربوش الخمر. ركمت على حاجة
موجودة. فانا لو بدأت عكسهم مش هوصل لنفسي ليه؟ النتيجة. فبيقول ده الاحسن. فلو حتى لو بيقول لو انت حتى مش عارف ترتيب النزول بالزبط عموما اوائل السور اللي نزلت هي غالبها في جزء عام وجزء تبارك
غالبا فلو الانسان حتى مش عارف ترتيب النزول فليبدأ في تدبره بايه؟ جزء عم وتبارك. وممكن الزاريات معه لان الصور دي صور مكية صرف. اغلبها تقريبا مكية صرف. وكلها بتتكلم في المحاور الاساسية اللي الصحافة اتربوا عليها في الاول. كلها بتجتمع السور مكعدة
اتكلم في الايمان بالله. الايمان بالدار الاخرة. الايمان بالرسالة. قصص الانبياء. الحاجات اللي هي الاول بتثبت الايه؟ الايمان عشان بعد كده لما احط الاحكام تركب على ايه؟ على ايمان موجود. فبالتالي يسهل عليك الالتزام. عشان كده الصحابة كانوا بيقولوا ايه؟ تعلمنا الايمان ثم تعلمنا القرآن. يعني عايز يقول
الاحكام يعني وكده. قال فلما تعلمنا القرآن ازددنا به ايمانا. يعني اتثبت عندنا معاني الايمانية الاول الايمان بالله ودار الاخرة والجنة والنار وقص الاولين والعبر والكلام ده. بعد كده جالنا الاوامر والنواهي فركبت لقينا نفسنا يلا بينا. لقينا الاوامر النواهي دي زودتنا ايمان
السيدة عائشة بتقول النقل الرائع اللي هو ايه؟ كانت تقول اول ما نزل من القرآن ذكر الجنة والنار ولو كان اول ما نزل من القرآن لا تشربوا الخمر. لا تزنوا لقال الناس والله لا ندع الخمر ولا ندع الزنا
عايزة تقول احنا ايه جالنا القرآن بترتيب معين. اول حاجة تلقيناها زكر الايه؟ الجنة والنار. عايز تقول الدار الاخرة؟ تركز عليها جامد اوي في الاول معنا. طبعا الايمان الرسالات والكلام دوت. بعد كده جات لنا ليه؟ الاوامر والنواهي بقى الايه؟ الزنا وخمرة. فجت على بنيان ايماني فبقى عندنا السهولة
الالتزام. عشان كده الشيخ عصام الاولاني بينصح في رسالة فن التدبر. بيقول لو عايز تبدأ مسلا بداية صحيحة في التدبر ابدأ بايه؟ بالمفصل. ايه هو المفصل يعني جزء عم جزء تبارك الكلام دوت. فتبدأ تتدبر الجزء دوت. تمام؟ حتى انت تلاحظ ايه؟ ايه اول ما نزل من القرآن؟ العلق. مش كده؟ بعد كده
ده مزمل بعد كده مدثر بعد كده الضحى وبعد كده المسد بعد كده التكوير بعد كده الاعلى بعد كده الليل تلاقي نفسك قاعد شغال فين؟ في جزء عم وايه؟ وجزء تبارك. يبقى دوت ينصح ان الانسان لما يبدأ عملية التبغ
اه ان هو لو عايز يبدأ هياخد صورة صورة ابدأ بجزء عمه تبارك الاول وبعد كده ايه؟ واحدة واحدة. ربي نفسك على المعاني اللي لقيتها في الصور دي. وبعد كده ترقق
واحدة واحدة بقى ايه مع ايه؟ مع القرآن. طيب بينصح نصيحة تانية في رسالة فن التدبر ايه التفاسير بقى؟ يعني لما احنا دلوقتي قلنا التدبر لازم له تفسير طباعة على تفسيره. ادي مهمة كبيرة. فالشيخ بينصح الاول ها؟ نصح نصيحة الاول
كبيرة وبعد كده ايه سهلها شوية. هل اللي عايز يقرا تفسير صح؟ يقرا اربع كتب. هتلم له كل حاجة المصباح المنير طبعا احنا عارفين تفسير ابن كسير بيبقى تقيل شوية صح؟ في مختصرات اتعملت تفسير ابن كسير. احسن مختصر لتفسير ابن كسير اسمه المصباح
صباح المنير. المصباح المنير في مختصر تفسير ابن كسير. بيقول ده يبقى معك على طول. نمرة اتنين كتاب تفسير السعدي. تفسير السعدي. او اللي هو اسمه تيسير الكريم الرحمن. في تفسير كلام المنان. هو اسمه كده
تيسير الكريم الرحمن في تفسير كلام المنان. واللي هو الفه الشيخ عبدالرحمن السعدي وبيسمى تفسير الايه؟ السعي ينصح بكتاب زبدة التفاسير للشيخ الايه؟ الاشقر العلامة الاشقر زبدة التفاسير. وبينصح بكتاب التفسير الوجيز لوهب الزحيلي. تفسير الوجيز لوهبة
الزحيلي تفسير الوجيز ده معه بيبقى معه ملحق به اسباب النزول وقواعد التجويد. واسباب النزول مهمة جدا تسهل لك عملية الايه؟ وبعد كده نصح بكتاب ايسر التفاسير للشيخ ابو بكر الجزائري. ايسر التفاسير للشيخ ابو بكر الجزائري. هل اللي يصعب عليه الجمع بين الكتب دي كلها؟ خلاص
بيقول لي اجمع بين كتابين. كتابين بس. مصباح المنير والسعدي. يعني خلاصة الكلام ده ممكن يتلم معك في المصباح المنير والسعدي. صباح المنير بيدي لك اقوال السلف. لان كسير كان بيقول اقوال الايه؟ السلف فيسهل عليك معرفته. هو السلف قالوا ايه في الاية ديت؟ عشان ما تشطحش. والسعدي بيديك المعاني
والعبر والمقاصد اه لو جمعت الاتنين دول يبقى جمعت اقوال السلف مع مع العبر والمقاصد اللي في ايه؟ اللي في تفسير السعادة. بيقول بقى لو صعب عليك تجمع بين الكتابين دول فعليك بايسر
للتفاسير فقط. ابو بكر الجزائري. ابو بكر الجزائري حاول ان هو يجمع فيه كل دوت. بيقول معاني الكلمات الاول. بعد كده بيقول الايه؟ التفسير. وبعد كده يديك التدبر وبعد كده يقول لك اسباب النزول. كله قال كل حاجة. بس طبعا انك تجمع كله في كتاب واحد مش بيطلع كتاب يعني ايه؟ نمرة واحد. لازم هيطلع ان هو ايه؟ يعني ما ما
ما لمش كل حاجة. هو عايز يحط كل حاجة في كتاب صغير. فاكيد مش هيلم كل الايه؟ كل حاجة يعني. بس هو ده يجزئ لو انت عجزت عن انك انت تقرا الكتب التانية
ايسر التفاسير. تلاقوه الاول بيقول لك تفسير معاني الكلمات. بعد كده تفسير وبعد كده الفوائد المستنبطة. وبعد كده اسباب النزول. فحاجة جميلة جدا. فلو الانسان انا عمي ما عندوش بقى قدرة ان هو يقرا كزا كتاب. ايسر التفاسير وخلاص. تمام؟ حلو كده. بعد كده بيقول لنا بقى خامسا البناء. ايه البناء ده بقى
خلاص فهمت التفسير تعالى بقى حاجة اسمها التسوير. ايه التسوير دي؟ التسوير ان انت ايه؟ زي ما بتعمل كده حاجة كده ايه؟ بتبعثرها كده. بتجيب تحتها وجنبها وتعدلها وتقلبها اللي هو بتنزر في كل الجوانب. يعني ايه التسوية؟ بيقول الاول جت منين الكلمة ديت؟ من قول ابن مسعود من اراد العلم
فليثور القرآن. من اراد العلم فليثور القرآن. قال لك يعني ايه يثور؟ قال لك يعني ينقر فيه عنه ويفكر في معانيه وتفسيره. يعني ايه الكلام دوت؟ بيقول هذه العبارة الموجزة. وصف دقيق
لفعل التدبر وحقيقته. تزوير يعني اثارة المعنى. هل انت مسلا قدامك ايه؟ قدامك كوم التراب كبيرة. عايز تعرف فيه ايه تحت؟ هتعمل ايه؟ تروح تقعد تقلب كل ما تقلب اكثر كل ما تلاقي واحد بيدور على آثار هيعمل ايه؟ هيشتغل من فوق ولا هيقعد يصور يجيب وينخور
طلع ويقعد يقول طب نحفر اكتر يمكن ايه؟ يمكن نلاقي. احفر اكتر يمكن نلاقي. وهكزا مع القرآن. وتقعد تحفر ومش توصل لاخر ان القرآن لا تنتهي عجائبه. فدي عملية الايه؟ التزوير. فعملية التزوير دي هحفر في ايه؟ هيقول لنا دلوقتي كم جملة؟ ركز فيهم قوي
هم ثقال شوية بس عائز يوصلك انت ممكن توصل لايه مع القرآن؟ فبيقول التسوية وصف دقيق لفعل التدبر وحقيقته معنى اثارة المعنى. والتنقير عنه. والتفكر فيه من كل وجه خد بقى كم كلمة اللي جايين دول؟ هو هيترقى معك من درجة لدرجة. قال افرادا في نفسي. يعني انا دلوقتي هفهم المعنى ايه؟ لوحده كده. المعنى ده بيقول ايه؟ كزا
فهمت منه كزا. حلو دي درجة وبعد كده واجمالا في سياقه. يعني افهمه لوحده الاول هطلع بحاجة. احطه في السياق اطلع بحاجة ايه حاجة تانية مش متعارضة مع الاولانية حاجة تانية غير الاولانية
وبداية في وجودي نزل امتى؟ نزل لي هتفرق ونظما في لفظه وتركيبه واسلوبه. يعني ايه نزمي وتركيب اسلوبي؟ هتنظر بقى في الايه؟ في النزم اللغوي. تركيب تقديم التأخير اسلوب الحصر اسلوب القصر. الجملة كانت اسمية ولا الجملة كانت فعلية؟ طب ليه جبهة اسمية وما جابهاش فعلية؟ طب الفاعلية
هي بتدل على ايه والاسمية بتدل على ايه؟ طب ليه عمل تقديم وتأخير؟ طب ليه جاب العام قبل الخاص؟ طب ليه عمل اسلوب القصر والاستسناء؟ انت زي عادي تشتغل. انت جبت اللفز لوحده. حطيته في السياق طلعت بحاجة. فهمت مبدأه وجه ليه؟ واللفظ نزل ليه؟ فهمت حاجة. بدأت اشتغل على اللغة. التقديم
خير فوايده. التقديم والتأخير. الاستسناء. اسلوب الحصر والقصر. اه حروف الجر ومعانيها. قاعد انت شغال ايه كل ما تخش اكتر كل ما تطلع معنا ايه اكتر. بيقول وترتيبا في سياقه. طب هو ليه اتحط هنا؟ احنا قلنا السياق الاول. انت فهمت في السياق
بس هو ليه بقى في السياق هنا ما جتش دي قبل دي الاول؟ وليه دي ليه جه في نص السورة مش في اولها؟ وليه جه في الصورة ديت وسبب نزولي ومناسبة موضعي من الاية. والسورة ومجموع السور. طب هو ليه جه في السورة دي؟ ليه الموضوع ده؟ جه في السورة دي. وليه الاية دي
جت في الصور المدنية مش في المكية. وليه ربنا زكر دي؟ وايه علاقة ده بان نزلت على النبي عليه الصلاة والسلام بعد غزوة كزا. وايه الرابط وليه جت في الصورة دي اللي هي نزلت بعد السورة دي ؟ وايه علاقة السورتين ببعض؟
وفهمت ايه ان الاية دي بتشير ليه لما نزلت قبل السورة دي ونزلت بعد السورة ديت كل ده ايه انت قاعد بتلم ايه في معاني عشان كده بيقولك تسويير شوف احنا اخرنا بنقف عند مين؟ اللفظ. مين فينا بيقعد يفكر كل ده بقى؟ لفز سياق
اسباب النزول. تركيب الاسلوب. اسلوب البلاغي. بعد كده موضعها من الاية. موضعها من السورة الصورة دي ترتيبها ايه في الصور؟ وايه علاقة الاية دي بالصورة ديت؟ وعلاقتها بالسورة اللي قبليها وعلاقتها بالصورة اللي بعديها. طب وفهمت ايه من الاية ديت؟ يعني كده
دلوقتي واقف على منطوق الاية. ما فيش حاجة اسمها مفهوم يعني ايه مفهوم؟ لو مفهوم المخالفة الاية دي بتقول كزا. ازا اعكسها تطلع باستنباط تاني. هيجي مسال لي كده تاني
فهمت؟ انا لغاية دلوقتي انتم فاهمين؟ فاهمين انا ازاي بزود؟ انا مسكت اللفز لوحده. بعد كده مسكته في السياق. وبعد كده شفته وليد جه هنا وشفت السياق موضعها موضعها في الصورة موضعها في الاية علاقتها بالسور
اسباب النزول تركيب الالفاظ آآ الاسلوب البلاغي كل ده بيديني معاني كل ده خلاص عديناه. في حاجة اسمها المفهوم اي اي اية فيها حاجتين منطوق ومفهوم المنطوق اللي هو المعنى اللي انت شايفه ده قدامك. المفهوم حاجة بتفهمها من وراء اللفز
يعني لو قلت لك مسلا هيجي لنا مسال مسلا. قل فلما اه قالت اليهود والنصارى نحن ابناء الله واحباؤه قل فلما يعذبكم بذنوبكم ده المنطوق. مفهومه ايه؟ مفهومه الله لا يعزب من يحب
دي فهمتها؟ ان هم قالوا ان احنا احباؤه. فقال لهم طالما انتم احباؤه يعذبكم ليه؟ يبقى انت فهمت ربنا لا يعذب من يحبه ده اسمه مفهوم هو ده مزكور في الاية مذكور في الاية الله لا يعذب من يحب ولا انت فهمته من الاية؟ فهمته الاية فده بيسموه مفهوم
اللي انت قريته ده اسمه المنطوق اللي احنا نطقناه. في حاجة اسمها الايه؟ المفهوم اللي انت فهمته من وراء الكلام يروى شبيها بمعناه اللي هو القياس عديها وهشرحها لك بعدين
وبعد كده بيقول وبعد كده ربط بقى كل ده بالوقائع. والحياة والاحداس التي تدور حولك ان انت بقى تنزل الاية دي على حياتك الشخصية وتقعد تقول ياه ده الموقف ده اللي حصل في حياتك ده يعني شبه الاية دي. ولما تشوف حاجة في واحد تقول سبحان الله منطبقة عليه الاية ديت
فتطلع انت بمجموع تدبرات ما لهاش علاقة بالتفسير بقى خالص. انت بتربط الاية باحداس بتحصل في حياتك. تقول سبحان الله صح صدقة فيقول الله تعالى كذا وكذا يمحق الله الربا فعلا. شفت
ولما انت بس تتصدق تلاقي تلاقي على طول تقول ويربي الصدقات سبحان الله ان الله لا يضيع اجر المحسنين وهكزا. تربط الاية بواقع موجود عندك. سواء في حياتك الشخصية او في احداس بتحصل حولك. على مستوى الاشخاص او مستوى الامم
كل ده بيزود لك ايه؟ معاني. وبالتالي بيزود لك تدبر. اشوفكم احنا بنوصل لايه؟ دي اسمها عملية الايه؟ تزوير القرآن خلاص؟ بعد كده بيقول لنا هنا انواع المتدبرين ومش عارف ايه هي خلينا بقى نوصل لطرائق التدبر عشان دي بقى ايه؟ دي مهمة. طرائق التدبر هيقول لنا تلات جمل وبعد كده يشرحهم بامثلة
انا دلوقتي عايز اتدبر. ايه هي دي طرائق التدبر؟ كل طريقة علمية او عقلية توصلك الى فائدة. متصلة بالاية بعد كده بيقول لنا اعظم ادوات التدبر. طبعا مش كل ادوات التدبر. هو بيقول لنا اعزم ادوات التدبر. دي الحاجات اللي تخليك تطلع معاني كتير من الاية
يعني عايز يقول ايه هي الادوات اللي تخليني اطلع بثراء من الاية دول تلات ادوات القياس على المعنى. ان انا اجيب المعنى انت خلاص فهمت المعنى ده تقيس عليه اشباهه
هتطلع بدل من معنى واحد طلعت بعشر معاني. ده طب ما ده شبهه ده شبهه ده شبهه وده شبهه. فتطلع بنفس الحكم على الايه؟ على كل شبيه ليه في الايه؟ في المعنى. فبدل ما تطلع بمعنى واحد كان ربنا بيتكلم عن فئة معينة. تقول طب ما الفئة دي شبههم. والفئة دي شبههم. والفئة دي شبههم
يبقى تاخدوا نفس الايه؟ نفس الحكم. ويل للمطففين الذين ازا اكتالوا على الناس يستوفون. الناس بتفهمها بس في الموازين اللي هي ايه البيع والشراء. طبعا ممكن تكون فيه في المدح والزم
حبيبه يمدحه اوي. عدوه يزمه جدا ويزلمه. وممكن تتحاسب في الشغل. يقول لك لما تيجي تقول له اشتغل يقول لك لا على قد فلوسكم لما تيجي المكافآت يقول لك ادوني. ممكن ده اسمه ايه؟ قياس على المعنى. فبقت المطففين عندك تشمل الراجل اللي بيبيع تشمل
بيمدح وبيزم. تشمل الراجل العامل في شغله اللي ما بيلتزمش بمواعيده. اللي بيزوغ. اللي عايز فلوسه دايما. ما هو دا مطفف برضو. دا اسمه قياس على الايه على المعنى. شو بيفتح لك دلوقتي التدبر عامل ازاي؟ الاية بتكبر معك وبتديك معاني ثراء اعلى. ده مش تفسير. هو انا بعمله ده تفسير؟ خلاص المطففين
معروفين خلاص هي اتفسرت في اللي هي اصلا. بس انت قاعد تحط معاني. وتفهم. تقول طب ما صح. طب ما هو ده مطفف برضو. وده مطفف. وده مطفف كل دول مطففين ويل لهم تطلع بالثراء وبعد كده اطلع بعمل. خلاص انا ايه هبقى منضبط في المدح والذنب هبقى منضبط في البيع والشراء. هبقى منضبط في شغلي
ومواعيدي ده اسمه ثمرة التدبر. شفت الكلام؟ يبقى القياس على المعنى بيوسع دايرة الايه؟ التدبر. وبعد كده بيقول لنا دلالات الالفاز ودي هتتاخد بالتفصيل في الرسالة اللي هنشرحها المرة الجاية ان شاء الله المرة الجاية. يعني ايه دلالات الالفاظ؟ بيقول يعني اه اه الالفاز ممكن انت تقراه كده
يعدي عليه بس هو له دلالة. عايز يقول ايه؟ العموم والخصوص. يعني مسلا خلينا لما هو يقول مسال دلوقتي بس مسلا قول الله تعالى يا ايها الناس اني رسول الله اليكم جميع آآ
ده لفز يدل عليه العموم. وفيه ان النبي عليه الصلاة والسلام ارسل للناس كافة وفي رد على النصارى. وممكن تطلع بايه؟ بمعاني كتير او ممكن العموم الخصوصي اللي هو مسألة التقديم ليه حط ده الاول الخاص وبعد كده العام. يعني مسلا ربنا يقول ايه؟ من كان عدوا لله وملائكته ورسله
وجبريل وميكال. طب ما هو قال ملائكتي من شوية وجبريل وميكائيل اصلا مين الملايكة؟ طب ليه زكر العام؟ الاول بعد كده زكر ايه؟ الخاص ده يديك هنفهمها بعدين المجمل والمبين. يعني حاجة ربنا يجملها في موضع بعد كده يبقى هنا في موضع تاني. زي ايه مسلا؟ قول الله تعالى في سورة البقرة
ولقد علمتم الذين اعتدوا منكم في السبت. فقلنا لهم كونوا قردة خاصين. فهمت حاجة انت كده ما فهمناش حاجة مين دول الزين اعتدوا في السبت؟ تروح رايح صورة الايه؟ الاعراف. واسألهم عن القرية التي كانت حاضرة البحر از يعدون في السبت از تأتيهم. فده بيسموه مجمل
والاية التانية ايه؟ مبين. فده بيفتح لك باب باب معاني. المفهوم والمنطوق واحنا شرحناه بقى المفهوم المنطوق. ازاي يبقى فيه منطوق وانت ممكن تطلع منه بايه بمفهوم. بعد كده بيقول لنا نمرة تلاتة خصائص التركيب. خصائص التركيب. ودي حاجة متعلقة بالبلاغة. اللي هو اللي انا قلت لكم خصائص تركيب
زي ايه؟ زي مسلا ايه؟ الجملة دي اسمية ولا فعلية؟ طب اسمية يبقى استفدت ايه؟ يبقى فعليا استفدت ايه؟ طب ليه حصل تقديم وتأخير في الاية دي ليه ليه قدم المفعول على الفاعل؟ وليه قدم المبتدأ على الخبر؟ وليه عمل استسناء؟ وليه عمل قصر؟ وليه عمل حصر؟ وتقعد انت ايه؟ تلعب الاساليب وكل ما
ما تفهم الاسلوب كويس كل ما تطلع بمعنى ايه؟ زائد خد الكلام بسرعة بس هو دلوقتي هيشرح لك امسلة. تمام؟ فبيقول دي من احسن لو اللي يمسك التلاتة دول يعيش مع القرآن. اللي يقدر يفهم القياس
ويقدر يفهم دلالات الالفاز ودي هتتشرح في الرسالة الجاية ان شاء الله بالتفصيل. ويقدر يفهم اللغة خاصة البلاغة والاساليب ده يعيش. لكن لو واحد ما عندوش كل دوت يقدر يتدبر؟ اه يقدر. احنا قلنا الكلام ده اللي عايز ايه؟ يزود. لكن مجرد ما شخص
عمي فهم بس المنطوق بسطحية حتى بمعناه المفرد من غير سياقات ولا حاجة يقدر يطلع بدرجة من الايه؟ بدرجة من التدبر. سهلة كده ولا صعبة؟ في حاجة صعبة بصوا يا جماعة سهلة صح؟ بيقول بعد كده حماية المعنى المستفاد. عايز ايه؟ بيقول حماية المعنى المستفاد؟ بيقول عايز تحمي المعنى قوي اربطه بحاجة تانية. يعني
اربط الاية بحديس تقول ايه الاية دي؟ آآ يصدقها الحديس الفلاني فتتربط الاتنين معك ما تنساش الاتنين. او اربطها بقول من اقوال السلف تقول ياسر الاية دي يصدق فيها قول ابن عيينة مسلا كزا وكزا. او قول ابن عيينة يشهد لايه؟ او الاية دي تشهد لقول ابن
آآ سفيان السوري مسلا لما قال كزا وكزا. فتروح مربوط عندك قول السلف بالاية. فتفهم الاية اكتر ويسبت معك الاتنين يثبتوا كل ما تقرا قول السلف تفتكر الايه؟ الاية. وكل ما تقرا الاية تفتكر قول السلف. يبقى عندك ثراء في المعنى. كل ما تقول لها دي تروح قايل للناس قال يا سفيان
كزا وكزا وكل ما تقول قال سفيان السوري كزا وكده تقول سبحان الله وهذا يدل عليه قول الله تعالى تخيل انت بقى لما بتقعد ايه كل ما تيجي اية تحاول تربطها
باقوال السلف او بالاحاديس او بمواقف حياتية عادية حصلت معك واقع. حادسة حصلت معك موقف حصل معك او تربطها بالسياق. تخيل لما تيجي يوم في الايام تقرا الاية دي في صلاة. هيجي في بالك كم معنى
تخشع قد ايه؟ تتدبر قد ايه؟ لما تيجي تكلم الناس عن الاية دي هتقول لهم كلام قد ايه تخيل انت بتعمل العملية دي بشكل مستمر انت مش هتعملها مرة وتقف. هتقعد طول حياتك تزود على الاية. مرة لو بحديس المرة الجاية لو طاب حديس وقول ما قبل السلف
المرة الجاية ربنا فتح علي ربطتها بقولين من اقوال السلف. وبعد كده الحديسين وبعد كده بموقف حصل في حياتي. وبعد كده السياق فهمت منه حاجة. تخيل انت بعد سنين ممكن تبقى الاية دي عندك
حصيلة قد ايه في الكلام عنها انا ممكن قعدت كده بسم الله الرحمن الرحيم قلت اية ممكن تقعد تتكلم فيها ساعة مش بقول لك كده عشان تبقى عايز تتكلم وخلاص. بس خلينا في الصلاة احسن. لو صليت بها عشان كده السلف كانوا بيتجاوزوش الاية. انت تقول لهم امال ليه ما يعدوش الاية
طب ما خلاص يا عم. هم مرتين تلاتة خلاص بتقرا في ايه؟ ايوة انت تقول كده. لكن هو الاية دي واصلا فاهم منها ايه. وكل ما يعيد ويزيد فيها بيفهم فهم جديد ومعنى جديد وروابط جديدة فبيلبس بيقول طب اقول تاني يمكن افهم يقرا تاني يفهم تاني ربنا يفتح عليهم بقى
فممكن يقعد الليالي الطويلة يتدبر في الاية الواحدة بيتدبر في شفت انا قلت لك فهمت التصوير تعرف ساعتها هم بيجيبوا المعاني دي منين؟ ما انت قاعد ما انت واقف على اللفز وقاعد ما انا قاعدين اهو
وخشعت اهو حطيت ايدي عملت كده حتى ما فيش. طفينا النور وطي النور يا عم الشيخ. طب شغل السماعات طب خلي لكم شوية يمكن نخشع. طب حط لنا شيخ صوته حلو. ما فيش فايدة. يا عم مش كده والله. في حاجات تانية. شفت التصوير؟ طب بقى من غير
تفسير انت هتوصل لايه؟ هتوصل لدرجة العامي برضو. بس لازم عشان كده تتعلم. تمام؟ بس طبعا دي حاجات مهمة اللي انا قلتها دي لكن مش هتوصلك للنهاية. خلينا نعدي الكلام اللي قاله بعد كده انه سهل. نخش في الامسلة بقى عشان نخلص النهاردة. بيقول امثلة على الكلام اللي قاله. هو قال الكلام دلوقتي قال القياس
صح؟ التراكيب اللغة وبعد كده الايه؟ دلالات الالفاز. هيضرب امسلة على الكلام دوت. بيقول خلينا ناخد مسال. قول الله تعالى ان الذين اتخزوا العجل سينال غضب من ربهم وزلة في الحياة الدنيا. وكذلك نجزي المفتريين. بيقول معنى الاية المعنى
تفسير التفسير عاقب الله من عبدوا العجل الى اليهود بان غضب عليه واذلهم في الحياة الدنيا. وكذلك يجزي له كل مفتري في دينه غير ما شرع الله. بيقول بقى فهمنا من كزلك نجي المفترين ان في عموم للعقاب. ان العقاب ده مش خاص بالحالة دي بس
انما الحالة دي وكل ما شابها في الافتراء على الله. ازا اتدبر من زلك ان صاحب البدعة داخل في الاية ديت. لانه يفتري على الله الكذب وهذا يصدقه قول سفيان ابن عيينة كل ذي بدعة ذليل. هو جابها منين ابن عيينة؟ من الاية دي
ربنا قال ايه؟ سينالهم غضب ربهم وايه؟ وزلا. وبعد كده قال له وكذلك نجزي المفتريين. فابن عيينة قال اهل البدع بيفتروا على الله ازا كله دي بدعة ايه زليل. الكلمة دي ما اتقالتش كده. اتقالت بعد عناء في التدبر. فانت الله انت هي دي
انت بقى قلت دي عشان انت فهمت دي. تترابط معك. هو ليه النوعين قال الكلام دوت؟ من دماغه؟ لا هو جايبها من الاية. كل زي بدع ايه؟ زليل ان ربنا قال اي حد يفتري علي اعزل له. والمبتدع بيفتري على ربنا. ازا كل تخيل انت فشفت وانا فهمت كده. شف كم معنى؟ زاد معك. واربطها بقول ابن عيينة
حاسس ان انت كده الله وصلنا لدرجة كويسة. اللي بعده. يبقى هو جابها هنا جاب هنا تدبر عن طريق الفهم العمومي. فهم الايه؟ العموم. وبعد كده المعنى بقول الايه؟ بقول السلف. يبقى عشان كده واحنا قلنا في اساليب
طرق بتتدبر بها وبعد كده في حماية التدبر دوت ان انت تربطه بحاجة عشان ما يخلعش منك طيب مثال تاني بل كذبوا بما لم يحيطوا بعلمه سار عن مشداد تفسير. سارع المشركون الى التكذيب بما لم يفهموه. ولم يعلموا حقيقة. ده التفسير. هم ما عرفوش حقيقة القرآن وبالتالي
وبالتالي ما ما قبلوش. يوم القياس على المعاني. كل مكذب بين كل شخص لا يعلم شيء وارد ان يكزبه يبقى انا اطلع بالقاعدة هي الانسان عدو ايه؟ عدو مآجل. يبقى انا اطلع باستنباط ان انا لما احب يعني ما تحكمش على الحاجة قبل ايه
قبل ما تعرف اعرف الاول وبعد كده احكم عليها. لان واطلع باستنباط تاني ما تخافش تجرب جرب. يمكن في الاخر يطلع احلى حاجة اللي يقول لك اللي تخاف منه ما فيش ايه ؟ ما فيش احسن منه. هي مش على الاطلاق يعني، بس باقول لك مسال الناس تقول لك جرب يعني. انت تعرف؟ طب جرب يمكن تطلع حلوة. صح
فالانسان دايما اي حاجة ما يعرفهاش ايه بيخاف منها. عشان كده ربطها بقول الحسين ابن الفضل لما قيل له اتجد في كتاب الله من جهل شيئا عاداه؟ قال نعم ثم ترى
بل كذبوا بما لم يحيطوا ايه؟ شف السلف سريع لان هو رابطها من زمان. واضحة عنده من زمان فالناس بيسألوه على حاجة هو اصلا موجودة عنده في الداتا. مش مش بيستجد. ناس شغالة يا عم. ناس مش نايمة. بيتسأل دلوقتي بيجاوب وقتي. بعد كده بيقول لنا آآ خلينا نعدي التلاتة ديت
خلينا في في اربعة يوصيكم الله في اولادكم. تفسير يعهد الله اليكم في اولادكم ذكورا واناثا ويحرصكم في حقي. خلاص ده المعنى ربنا بيوصيكم في ولادكم. خلاص ايه المشكلة بقى؟ لا ده في معنج بقى جميل قوي. دلالة الواقع المشاهد. ايه دلالة الواقع المشاهد؟ بيقول هو في حد
الوالدين محتاجين حد يوصيهم؟ يعني في حد يوصي امي يقول لها خلي بالك ان ابنك دي الام في حد يوصي اب يقول له مسلا آآ يعني ادي عيالك حقهم ده الاب. ففي حد هيوصي اب وام ازا ما يوصيش الاب
والام الا مين الا من هو ارحم بك من امك وابيك لو واحد جيت تقول له حد امه يا عم هتوصي امه؟ لا مين اللي يوصي الام؟ اللي ارحم بك من امك نفسها
اللي هو الله سبحانه وتعالى خد بقى كلام السلف في ربنا واحد قال قيل لبعض السلف لو خيرت يوم القيامة اتحاسبك امك؟ ام يحاسبك الله؟ قال بل يحاسبني الله تعالى
لانني على يقين ان الله ارحم بي من امي. تخيل واحد خير يوم القيامة امك تحاسبك ولا ربنا بلا شك قال ربنا. جابوا الكلام ده منين؟ قال كان ربنا بيوصيه بيوصي ابويا وامي علي. يبقى انا هختار امي ازاي؟ لا ده ربنا ارحم بي. شفت انت الكلام؟ ده اسمه ايه؟ استنباط. تمام
بعد كده جاب لنا بقى وقالة اليهود والنصارى نحن ابناء الله واحباءه اللي احنا قلناه فهم ان ان معنى الاية ان انتم بتقولوا ان انتم ربنا بيحبكم طب ليه بيعذبكم
اقلب الاية ازا الله لا يعذب من يحب وعلى زلك قول ابن جرير الحبيب لا يعذب حبيبه وابن جرير جابها من الاية. الحبيب لا يعذب ايه؟ حبيبا. بص بقى الحتة اللي جاية دي. وما كان الله ليعذبهم وانت فيهم. وما
اللهم معذبهم ويستغفرون. هنا تفسير الاية ما كان الله ليعذب المشركين وانت يا محمد مقيم بين اصغره. وما كان الله معذبهم وفيهم المؤمنون ده معنى العين ده التفسير. تعال نتدبر. هنتدبر عن طريق النظر في ايه؟ في التركيب. الاسلوب اللي ربنا استعمله
بنستعمل مع النبي عليه الصلاة والسلام الجملة الفعلية. واستعمل مع الاستغفار الجملة الايه؟ الاسمية. ليه؟ وما كان الله ليعذبهم وما كان الله معذب. قال لك الجملة الاسمية تدل على الثبوت والاستقرار والدوام
ليه؟ لان النبي عليه الصلاة والسلام قاعد على طول ولا ماشي؟ ماشي هيموت. فربنا استعمل معه الجملة الفعلية. اللي هي ما تدلش على الايه؟ الثبوت والدوام. ولما اتكلم عن الاستغفار استعمل الجملة دي الاسمية. لان الاستغفار وارد في اي زمان واي مكان واي حد ممكن يستعمله
يبقى طول ما انت يا محمد موجود مش هعزبهم بس جملة فعلية لان انت هتموت. الحل التاني اللي معهم على طول وما كان الله معذبهم. جملة اسمية تقول لي ان الموضوع ده دائم على طول مش مش مش وقتي. فمش هيروح ابدا. وهم ايه؟ يستغفرون. فدي تطلعك استنباطا ان انا اقسم بالاستغفار والتوبة
نطلع بقى لايه الاستنتاجات. بدأ زكر بقى ايه شوية امسلة بنفس الطريقة ديت. وممكن بقى ايه تتقرا بس هي بتفهمك. في الاخر قال جملة مفيدة قال نستفاد من هذه الامور ان صحة التفسير شرط لصحة التدبر. وضربنا امسلة على كده في كلام الشيعة والصوفية والكلام دوت. ان ادوات التدبر كثيرة
متنوعة. وبعض المعاني التدبرية يمكن ان يترقب من اكثر من اداء. وممكن نفس اليد يستعمل معها الاول التركيب. استعمل القياس عامل السياق واستعمل اقعد بقى من كل حاجة من كل اسلوب اطلع بحاجة هو هو استعمل طريقة واحدة في التدبر هو ممكن يجتمع في نفس الاية
كزا طريق ممكن الاسلوب يطلع لي معنى. السياق يطلع لي معنى. القياس يطلع لي معنى. المفهوم والمنطوق يطلع لي معنى تاني. التقديم والتأخير يطلع لي عن العام الخاص بالالفاظ التراكيب كل ما الاقي حاجة بطلع فممكن يجتمع في ادوات تدبر كثيرة في وكل واحد يطلع لي معه بيقول
بعض الامسلة شواهد دي للكلام اللي هو ايه؟ قالوا كده هي الرسالة ايه؟ خلصت بفضل الله تعالى. بازن الله تعالى المرة القادمة نبدأ في رسالة اقيم واعظم وهي رسالتي اه ان شاء الله ان شاء الله ربنا ييسرها. المراحل السامية لطالب فهم القرآن جزاكم الله خيرا. حاولوا بقى تقروا الاية
الرسالة دي كويس واقروها كتير واشرحوها واعملوا عليها دروس وعملوا بها وخليها دي تبقى طالعة بنا كده نطلع بها طالعة حلوة ان شاء الله ربنا يبارك فيكم جزاكم الله خيرا الحمد لله رب العالمين